stanford-oval/wikipedia huggingface dataset:
מארק קופי
קריירת היאבקות מקצועית > WWE‏ (2018–היום)

לאחר קיום טורניר אליפות בריטניה, שבו השתתף אחיו, ג'ו קופי, מארק החל ללוות אותו לקרבות במסגרת פרקי התוכנית השבועית NXT UK. כעבור כמה זמן ג'ו הקים את קבוצת Gallus שכללה אותו, את מארק ואת המתאבק וולפגנג. הקבוצה נכנסה לפיוד עם קבוצת בריטיש סטרונג סטייל (פיט דאן, טרנט סבן וטיילר בייט). ב-9 בינואר 2019, הקבוצות נפגשו לקרב שלושה נגד שלושה אשר שימש כקרב המרכזי של אותה התוכנית, כאשר קבוצת Gallus יצאה עם ידה על העליונה. ב-13 במרץ בפרק של התוכנית NXT UK, האחים קופי הפסידו בקרב זוגות לפיט דאן ו-וולטר. ב-17 באפריל, האחים קופי ניצחו בקרב זוגות את ראול מנדוזה והומברטו קאריו. באירוע NXT UK TakeOver: Cardiff, שנערך ב-31 באוגוסט, מארק וולפגנג כשלו בניסיונם לזכות באליפות הזוגות של NXT UK לאחר שהפסידו לפלאש מורגן ובסטר ומארק אנדרוז בקרב זוגות משולש אשר כלל בנוסף את ג'יימס דרייק וזאק גיבסון. ב-17 באוקטובר בפרק של התוכנית NXT UK (שהוקלט ב-4 באוקטובר), השניים ניצחו את פלאש מורגן ובסטר ומארק אנדרוז וזכו באליפות הזוגות של NXT UK. ב-12 בדצמבר, קרב אליפות הזוגות של NXT UK בין אלופי הזוגות, וולפגנג ומארק קופי לבין אימפריום (פביאן אייכנר ומרסל ברטל) הסתיים ללא הכרעה לאחר שמארק אנדרוז, פלאש מורגן ובסטר ו-Grizzled Young Veterans (זאק גיבסון וג'יימס דרייק) הפריעו. לאחר מכן, הג'נרל מנג'ר של התוכנית, ג'וני סיינט ועוזרו, סיד סקאלה, הכריזו ש-Gallus יגנו על אליפות הזוגות של NXT UK נגד מארק אנדרוז ופלאש מורגן ובסטר, Grizzled Young Veterans ואימפריום בקרב סולם מרובע באירוע בבלקפול. ב-8 בינואר 2020 בתוכנית NXT, קופי וולפגנג הודחו מטורניר הזוגות לזכר דאסטי רודס על ידי The Undisputed Era (בובי פיש וקייל אוריילי) כבר בסיבוב הראשון. ארבעה ימים לאחר מכן באירוע NXT UK TakeOver: Blackpool II, הם הגנו בהצלחה על אליפות הזוגות נגד אימפריום, Grizzled Young Veterans, ומארק אנדרוז ופלאש מורגן ובסטר בקרב סולם מרובע. ב-13 בפברואר, קופי וולפגנג ניצחו את דני בורץ' ואוני לורקאן בקרב שאינו היה על חגורות אליפות הזוגות. ב-19 במרץ, Gallus ניצחו את דייב מסטיף, פלאש מורגן ובסטר וטרנט סבן. ב-17 בדצמבר, השניים הגנו בהצלחה על חגורות האליפות נגד פריימט וויילד בור. ב-25 בפברואר 2021, Gallus הפסידו את חגורות האליפות לפריטי דדלי (לואיס האולי וסם סטוקר) לאחר תקופת כהונה של 497 ימים. ב-29 באפריל, קבוצת Gallus ניצחה את קבוצת Symbiosis (אדי דניס, פריימט וטייסון טי בון). ב-24 ביוני, קופי גבר על שה סמואלס. ב-15 ביולי בפרק של התוכנית NXT UK, קופי כשל בניסיונו לזכות באליפות גביע המורשת של NXT UK לאחר שהפסיד לאלוף, טיילר בייט בתוצאה 2–1. ב-16 בספטמבר בפרק של התוכנית NXT UK, האחים קופי כשלו בניסיונם לזכות באליפות הזוגות של NXT UK לאחר שהפסידו לפריטי דדלי. ב-3 במרץ 2022, קופי ניצח את שה סמואלס. ב-31 במרץ, קופי לא צלח במשימתו לזכות באליפות גביע המורשת לאחר שהפסיד לאלוף, נועם דר בתוצאה 2–1. לעומת זאת, הוא זכה בתואר זה ב-14 ביולי לאחר שניצח את האלוף, נועם דר בתוצאה 1–2. באירוע Worlds Collide, שנערך ב-4 בספטמבר, קופי וולפגנג השתתפו בקרב הדחות זוגות מרובע אשר איחד את אליפות הזוגות של NXT ואת אליפות הזוגות של NXT UK, שבסופו פריטי דדלי (אלטון פרינס וקיט וילסון) ניצחו.
אליפויות והישגים

הישגים בארגון ההיאבקות Insane Championship Wrestling - ICW
אליפות הזוגות של ICW‏ (4 פעמים)  - ביחד עם ג'קי פולו
אליפות ה-Zero-G של ICW‏ (3 פעמים)
הישגים בארגון ההיאבקות Pro Wrestling Elite - PWE
אליפות הזוגות של PWE (פעם אחת)  - ביחד עם ג'קי פולו
הישגים במגזין ההיאבקות Pro Wrestling Illustrated - PWI
PWI דירג אותו במקום ה-178 מתוך 500 המתאבקים הטובים ביותר לשנת 2019
הישגים בארגון ההיאבקות Scottish Wrestling Alliance - SWA
אליפות סקוטלנד במשקל כבד (פעם אחת)
אליפות הזוגות של SWA‏ (3 פעמים)  - ביחד עם ג'קי פולו (2) וג'ו קופי (1)
הישגים בארגון ההיאבקות Target Wrestling
אליפות הזוגות של Target Wrestling (פעם אחת)  - ביחד עם ג'קי פולו
הישגים בארגון ההיאבקות World Wide Wrestling League - W3L
אליפות הזוגות של W3L (פעם אחת)  - ביחד עם ג'ו קופי
הישגים בארגון ההיאבקות World Wrestling Entertainment - WWE
אליפות גביע המורשת של NXT UK (פעם אחת)
אליפות הזוגות של NXT (פעם אחת)  - ביחד עם וולפגנג
אליפות הזוגות של NXT UK (פעם אחת)  - ביחד עם וולפגנג
לטביה במשחקים הפאראלימפיים

הרפובליקה של לטביה השתתפה לראשונה במשחקים הפאראלימפיים בברצלונה (1992), האולימפיאדה הראשונה לאחר התפרקות ברית המועצות. מאז היא השתתפה בכל אולימפיאדות הקיץ. לטביה זכתה במדליות הראשונות שלה במהלך המשחקים הפאראלימפיים סידני (2000), 3 מדליות ארד.
לטביה השתתפה ב-2 משחקי חורף בלבד: המשחקים הפאראלימפיים לילהאמר (1994) והמשחקים הפאראלימפיים טורינו (2006).
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
ברצלונה 1992: 0
אטלנטה 1996: 0
| סידני 2000 | 0 | 0 | 3 | 3 |
| אתונה 2004 | 1 | 1 | 1 | 3 |
| בייג'ינג 2008 | 1 | 2 | 0 | 3 |
| לונדון 2012 | 1 | 1 | 0 | 2 |
| ריו דה ז'ניירו 2016 | 2 | 0 | 2 | 4 |
| טוקיו 2020 | 0 | 3 | 2 | 5 |
| פריז 2024 | 3 | 1 | 0 | 4 |
| סה"כ | 8 | 8 | 8 | 24 |
מדליות לפי אולימפיאדה > משחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
לילהאמר 1994: 0
טורינו 2006: 0
בייג'ינג 2022: 0
סה"כ: 0
ראו גם

לטביה במשחקים האולימפיים
לטביה במשחקים האולימפיים לנוער
מדריך משאבות

| --- | --- |

 מידע כללי
 שפת המקור:  אנגלית
 סוגה:  ספר עיון
 הוצאה
 הוצאה בשפת המקור:  מקגרו-היל
 תאריך הוצאה:  1976
 הוצאה בעברית
 תרגום:  לא תורגם לעברית
מדריך שאיבה (באנגלית Pump Handbook) הוא ספר מקיף, מקצועי ומוכר בנושא שאיבה ומשאבות. הספר נכתב על ידי 120 כותבים המומחים בתחומם ונערך על ידי ארבעה. המדריך יצא לאור בהוצאת הספרים מקגרו-היל (McGraw-Hill). המהדורה הראשונה של המדריך יצאה לאור בשנת 1976, מהדורה 2 יצאה לאור בשנת 1986, מהדורה 3 יצאה לאור בשנת 2001 והמהדורה הרביעית יצאה לאור בתחילת שנת 2008. הספרים יצאו לאור בכריכה קשה והמהדורה הרביעית כוללת 1632 עמודים.
המדריך כולל נתונים טכניים שימושיים וידע בתחום השאיבה והמשאבות כגון סוגי משאבות, תיכון משאבות, שימושים, אפיונים, רכישת משאבות, הפעלה, פתרון בעיות והתגברות על תקלות כמו גם החזקת משאבות. הספר הוא כלי עזר לעבודת מהנדסים בתחומים רחבים של התעשייה המשתמשת במשאבות, בטכנולוגיות שאיבה ובמערכות שאיבה.
עורכי המדריך

איגור קאראסיק (Igor Karassik), היה במשרה בכירה בתאגיד המשאבות ורטינגטון. ערך את המהדורה הראשונה והשתתף בעריכת המהדורות הקודמות וכבר איננו בין החיים.
ג'וסף מסינה (Joseph Messina), מתאגיד המשאבות ורטינגטון ומכון מחקר לכח חשמלי.
פאול קופר (Paul Cooper), שימש כדירקטור למחקר ופיתוח בתאגיד אינגרסול - ראנדץ
צ'ארלס הלד (Charles Heald), היה בעבר המהנדס הראשי ומנהל ההנדסה בתאגיד המשאבות אינגרסול - דרסר.
לקריאה נוספת

Igor Karassik, Joseph Messina, Paul Cooper, Charles Heald, Pump Handbook, 4th edition 2008. The McGraw Hill Companies.
מדרכה עילית

מדרכה עילית היא מעבר עילי המאפשר להולכי רגל לעבור מבניין לבניין מבלי לגעת בפני הקרקע. בערים בדרך כלל מדובר במעברים מקורים בין שני בניינים שמטרתם להגן על העוברים ושבים מפני פגעי מזג האוויר.
המעברים הם בדרך כלל בבעלות חברות פרטיות ולא שטחים ציבוריים. בדרך כלל גובה המעבר הוא קומה או שתי קומות מעל גובה הרחוב, אולם ייתכנו מעברים גבוהים יותר, כמו למשל במגדלי פטרונס.
המערכת הגדולה ביותר של מעברים מקורים הקיימת היא המערכת של קלגרי באלברטה קנדה, הקרויה "+15". אורכה 16 ק"מ, והיא מחברת מעל 100 בנייני משרדים.
ישנן מערכות דומות תת-קרקעיות, המכונות "עיר תת-קרקעית".
בישראל קיימות מספר מדרכות עיליות ביניהן: מעברים מעל נתיבי איילון בתחנת רכבת מרכז, קישור בין תחנת רכבת השלום למרכז עזריאלי, מעברים מעל רחוב דיזנגוף בדיזנגוף סנטר ועוד.
היבטים אורבניים של מדרכה עילית

גישות עכשוויות בתכנון ערים מדברות על השפעתן השלילית של מדרכות ומעברים עיליים עבור רקמות עירוניות. מדרכות אלו לרוב מתוכננות ונבנות על ידי גופים מסחריים פרטיים, בעיקר קניונים והן משפיעות מאוד על תנועת הולכי הרגל בעיר. שיקוליהם של גופים אלה הם מסחריים ומטרתם ניתוב הולכי הרגל אל חנויות נוספות שבבעלות הקניון על מנת להגדיל את הכנסותיהם. גם בחיבורים בין קניונים שונים, כפי שקיים במקרים רבים בעולם, מדובר למעשה בשיתוף פעולה עסקי. ההשלכות האורבאנית של מדרכות עיליות אלו הן פגיעה במסחר החופשי המתקיים ברחוב ו"הריגת הרחוב". בערים רבות בהן המדרכות העיליות קיימות כתופעה, ההפרדה בין מפלס הרחוב והמפלס העילי משאירה את מפלס הרחוב מוזנח ומאוכלס בעיקר בהומלסים, נרקומנים ואוכלוסיות בעייתיות אחרות או שהיא פשוט גורמת לרחוב להפוך לאט לאט לכביש מהיר בשל היעדרות הולכי רגל.
רשימת ערים עם מדרכות עיליות

| עיר | אורך | מספר גושי בניינים מקושרים | קישור |
| --- | --- | --- | --- |
אטלנטה, ג'ורג'יה: 
| קלגרי, אלברטה - מערכת "+ 15" | 16 ק"מ | ~64 גושי בניינים | מפה |
| סידר רפידס, איווה |  | 15 גושי בניינים |  |
| סינסינטי, אוהיו | 1.95 ק"מ | 15 גושי בניינים | מפה |
| דה מוין, איווה | 4.95 ק"מ | 27 גושי בניינים | מפה |
| דולות, מינסוטה |  | ~17 גושי בניינים |  |
| אדמונטון, אלברטה |  | ~13 גושי בניינים | מפה(הקישור אינו פעיל) |
הונג קונג: 
| מיניאפוליס, מינסוטה | 8.25 ק"מ | ~62 גושי בניינים |  |
| פיטסבורג, פנסילבניה |  | 16 גושי בניינים | מפה |
| רוצ'סטר, ניו יורק |  | 20 בניינים מעל 13 גושי בניינים | מפה |
| סיינט פול, מינסוטה |  | 30 גושי בניינים | מפה |
| סו סיטי, איווה |  | 13 גושי בניינים | מפה |
| ספוקיין, וושינגטון |  | 16 גושי בניינים |  |
| ויניפג, מניטובה |  | 18 גושי בניינים | מפה |
לילה אוהבי

לילה בהפסד בגמר ליגת האלופות לליון ב-2019
לילה אוהבי אל אוהבי (בקטלאנית: Leila Ouahabi El Ouahabi; נולדה ב-22 במרץ 1993) היא שחקנית כדורגל ספרדייה-קטלאנית המשחקת בעמדת כמגנה שמאלית בקבוצת מנצ׳סטר סיטי.
קריירה > נעורייה ותחילת דרכה

אוהבי נולדה במטרו קטלוניה, בספרד, למשפחה ממוצא מרוקאי, והחלה לשחק קטרגל עם אחיה והצטרפה לקבוצת בנים .
קבוצת הבנות הראשונה שאוהבי שחקה בה הייתה וילסאר דה מאר. ב-2007 עברה לקבוצת הילדים של ברצלונה ולאחר 5 שנים בלה מאסיה עלתה לקבוצה הבוגרת.
קריירה > קריירת מועדונים

אוהבי עלתה לקבוצה הבוגרת בעונת 2011–2012 ובעונה זאת זכתה הקבוצה באליפות אך היא מעטה לקבל דקות משחק. לאחר עונה נוספת בברצלונה הייתה ממתוסכלת ממיעוט הדקות והחליטה לעבור לקבוצה אחרת. ב-2013 עברה לקבוצת ולנסיה ולאחר כ3 שנים חזרה לקבוצה ברצלונה.
במאי 2019 שחקה בגמר ליגת האלופות בו הפסידה ברצלונה לליון הצרפתית 1–4.
במאי 2021 שחקה בגמר ליגת האלופות נגד צלסי בו ניצחה ברצלונה 0–4 וזכתה בגביע.
ביוני 2022 חתמה על חוזה לשנתיים בקבוצת מנצסטר סיטי האנגלית.
קריירה > נבחרת

אוהבי זומנה לסגל נבחרת ספרד בכדורגל נשים עד גיל 19. ב-2016 זומנה לנבחרת הנשים וערכה את הבכורה שלה בנבחרת ב-4 במרץ 2016 במשחק ידידות מול נבחרת רומניה.
בשנת 2017 זומנה לגביע אלגברה וכבשה את שער הניצחון שהעניק את הגביע לספרד בגמר מול קנדה.
ב-2019 היא שחקה עם הנבחרת בגביע העולם לנשים בה הודחה ספרד על ידי נבחרת ארה״ב שזכתה בטורניר בשמינית הגמר .
תארים > קבוצתיים > ברצלונה

ליגת האלופות לנשים: 2020/2021
אליפות ספרד (5): 2011/2012, 2012/2013, 2019/2020, 2020/2021, 2021/2022
גביע המלכה (6): 2011, 2013, 2018, 2020, 2021, 2022
גביע קטלוניה (1): 2017, 2018, 2019
תארים > נבחרות > נבחרת ספרד בכדורגל נשים

גביע אלגארבה: 2017
הערות שוליים

↑  Leila Ouahabi Una de les nostres, Esportiu Maresme, ‏2019-04-03 (בקטלאנית)
↑  Irigoyen, Juan I. (2017-03-28). "Leila: "En Marruecos igual no jugaría al fútbol"". El País (בספרדית). ISSN 1134-6582. נבדק ב-2022-03-30.
↑  Who has joined and left FC Barcelona this summer, www.fcbarcelona.com (באנגלית)
↑  John Edwards, City seal Leila Ouahabi deal, www.mancity.com (באנגלית)
↑  David Menayo, @david_menayo, Fútbol Femenino: Jorge Vilda ya tiene a sus 23 elegidas para disputar la Copa Algarve, Marca.com, ‏2017-02-20 (בספרדית)
↑  Internet Archive: Scheduled Maintenance, web.archive.org
לנינגראדץ גטצ'ינה

סמל המועדון בשנים 2015-2018.
לוגו בשנים 2018-2019
לנינגראדץ גאטצ'ינה (ברוסית: СШ Лениниградец Гатчина) הוא מועדון כדורגל רוסי מהעיר גטצ'ינה שבמחוז לנינגרד.
הקבוצה התמודדה בליגה הרוסית השלישית, אך בשנים 1992–1997 שיחקה בליגה המקצוענית והישג השיא שלה הוא מקום 7 באזור 4 של הליגה הרוסית השנייה בעונת 1992. הקבוצה פורקה ב-1997 והוקמה מחדש ב-2015.
בשנת 2019 החל בשיתוף פעולה הדוק עם מועדון הכדורגל לנינגראדץ ושינה את שמו ל"בית הספר לספורט לנינגראדץ גטצ'ינה".
שמות הקבוצה

1991: סטרויטל (Строитель)
1992: אפקס (Апекс)
1993–1997, 2015–2019: גטצ'ינה (ФК Гатчина)
משנת 2019: לנינגראדץ גטצ'ינה (СШ Ленинградец)
היסטוריה

הקבוצה הוקמה לראשונה בשנת 1991 תחת השם "סטרויטל", אך כעבור שנה הפכה ל"אפקס" ומשנת 1993 נקראת בשם מועדון הכדורגל גטצ'ינה. במשך 5 עונות רצופות הקבוצה התמודדה בגביע הרוסי בכדורגל, אך הישג שלה היה דווקא בליגה המקצוענית, לאחר שסיימה במקום השביעי באזור בליגה הרוסית השנייה. מאמן הקבוצה במרבית שנות ה-90 היה ניקולאי גוסודארנקוב.
בעונת 1997 הקבוצה פורקה בשל קשיים כלכליים, אך הוקמה מחדש בשנת 2015, על בסיס בית הספר לכדורגל ומתמודדת מאז באליפות המחוז. בעונת 2018 התמודדה בליגה הרוסית השלישית, אך סיימה במקום האחרון בבית עם מאזן עגום של 2 ניצחונות, שוויון אחד ו-17 הפסדים.
בשנת 2019 הפכה לקבוצת מילואים של לנינגראדץ.
הישגים לפי עונה

| עונה | ליגה | משחקים | ניצחונות | תיקו | הפסדים | יחס שערים | ניקוד | מיקום | הערות |
| --- | --- | --- | --- | --- | --- | --- | --- | --- | --- |
| 1992 | הליגה השנייה, אזור 4 | 38 | 16 | 13 | 9 | 50-33 | 45 | 7 |  |
| 1993 | הליגה השנייה, אזור 5 | 30 | 11 | 9 | 10 | 37-24 | 31 | 9 | נשרה לליגה השלישית |
| 1994 | הליגה השלישית, אזור 4 | 24 | 17 | 5 | 2 | 50-14 | 39 | 2 | העפילה לליגה השנייה |
| 1995 | הליגה השנייה, מערב | 42 | 15 | 5 | 22 | 49-58 | 50 | 15 |  |
| 1996 | הליגה השנייה, מערב | 38 | 12 | 10 | 16 | 45-46 | 46 | 13 |  |
| 1997 | הליגה השנייה, מערב | 17 | 5 | 3 | 9 | 14-22 | 18 | פורקה | פורקה |
| 2015 | אליפות מחוז לנינגרד | 30 | 5 | 1 | 24 | 35-88 | 16 | 14 |  |
| 2016 | אליפות מחוז לנינגרד | 22 | 4 | 1 | 17 | 34-94 | 13 | 11 |  |
| 2017 | אליפות מחוז לנינגרד | 18 | 11 | 4 | 3 | 60-29 | 37 | 3 |  |
| 2018 | הליגה הרוסית השלישית | 20 | 2 | 1 | 17 | 21-82 | 7 | 6 |  |
| 2019 | אליפות מחוז לנינגרד | 20 | 4 | 3 | 13 |  | 15 | 9 |  |
אצטדיון הקבוצה

אצטדיון הקבוצה מאז עונת 2018 הוא אצטדיון בלטייסקי. אצטדיון אחר, אצטדיון ספרטק המכיל 7,220 מושבים, נמצא בשיפוצים ועם השלמת השיפוצים בשנת 2021 יכיל עד 15,000 מושבים.
הקבוצה מתאמנת במתחם מאריינבורג (ФОК «Мариенбург») בעיר גטצ'ינה הכולל אולם ספורט, בריכת שחיה, מגרש כדורגל, מגרש טניס שולחן וסאונה.
הערות שוליים

↑  Директор ФК «Гатчина» Станислав Титовец: Для нас первенство МРО «Северо-Запад» – как Лига чемпионов
לטביה באירוויזיון 2021

לטביה השתתפה באירוויזיון 2021 עם השיר "The Moon Is Rising", שבוצע על ידי הזמרת הלטבית סמנטה טינה.
לפני האירוויזיון

ב-8 בפברואר 2020, טינה זכתה בקדם הלטבי לאירוויזיון 2020 עם השיר "Still Breathing". לאחר ביטול התחרות עקב מגפת הקורונה, ב-16 במאי 2020, רשות השידור הלטבית אישרה כי טינה תייצג את לטביה גם באירוויזיון 2021.
באירוויזיון

ב-20 במאי 2021, טינה ביצעה את השיר בחצי הגמר השני של התחרות וכשלה להעפיל לגמר, לאחר שהגיעה למקום ה-17 והאחרון עם 14 נקודות.
הערות שוליים

↑  שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020
↑  Still breathing – LTV confirms that Samanta Tina will represent Latvia at Eurovision 2021
מבצע בצורת

מבצע בצורת היה מבצע של חיל האוויר הישראלי במהלך מלחמת ההתשה, ב-30 באפריל 1969, שבו הוטלו ארבע פצצות מיוחדות ממטוסי תובלה אל מימי נהר הנילוס במצרים, על מנת שיתפוצצו מתחת לשני גשרים גדולים בעת שיחלפו מתחתם עם זרם הנהר, וכך יגרמו להריסתם.
פיתוח הפצצות

במבצע הלם שנערך באוקטובר 1968 הותקפו מטרות אסטרטגיות בעומק מצרים. התקיפה גרמה מבוכה במצרים וחייבה הקצאת כוחות משמעותיים להגנה על יעדים חשובים בעומק מצרים. כוחות אלה נקראו המיליציות העממיות. כתוצאה מכך פחתה התוקפנות המצרית כלפי כוחות צה"ל בחזית תעלת סואץ למשך כארבעה חודשים.
בעקבות האפקטיביות של מבצע הלם, תוכננו בצה"ל מבצעים נוספים בעומק מצרים שיחייבו את המצרים להסיט את מאמציהם להגנת עומק מצרים ויביאו לשחיקה ולהתשה של צבא מצרים.
אחת התוכניות הייתה להטיל פצצות השהיה מיוחדות וכבדות מאוד, שיפותחו בישראל במיוחד לצורך כך, מעל לנילוס. הפצצות תוכננו כך שיצופו על פני מי הנהר וינועו עם זרימתם עד אשר יחלפו על פני המטרה. חיישנים שיותקנו בפצצה יזהו את ההתקרבות למטרה ויביאו לפיצוץ שישמיד אותה.
פיתוח הפצצות המיוחדות בוצע בחיל ההנדסה וברפא"ל והן נקראו "פצצות אשלגן". בגמר התכנון יוצרו פצצות אשלגן אחדות.
בפצצת אשלגן הותקן חומר נפץ במשקל של כחמישה טון (כמות שנחשבת גדולה מאוד), הפצצה הייתה גדולת ממדים וצורתה הייתה תיבה באורך של שלושה מטרים. את הפצצה יכול היה לשאת רק מטוס התובלה מסוג נורד (יכולת הנשיאה של מטוסי הקרב באותה התקופה הייתה נמוכה משמעותית). לצורך נשיאת הפצצה והטלתה מעל היעד היה על מטוס הנורד לטוס ללא הדלתות האחוריות של תא המטען.
ההכנות למבצע

הטיסה של מטוס תובלה איטי בעומק מדינת אויב מסוכנת מאחר שאינו מצויד בחימוש אוויר-אוויר ולאחר גילויו של המטוס קל ליירטו באמצעות מטוס יירוט ולהפילו. הטיסה שתוכננה למטוסי הנורד כללה נשיאת מטען כבד מאוד שהקטין באופן משמעותי את יכולת התמרון של המטוס והפך אותו לפגיע במיוחד.
על אף סיכונים אלה, הוחלט לבצע את המבצע תוך נקיטת אמצעי זהירות מוקפדים ותרגול רב:
המבצע נשמר בסודיות רבה וגם לצוותי המטוסים לא נמסרו פרטיו עד סמוך לו.
לשם הקטנת סיכויי הגילוי תוכנן המבצע להיעשות בלילה ובטיסה נמוכה מאוד.
מסלול הטיסה שנבחר היה ברובו בתוך ערוצי ואדיות במטרה לא להתגלות על ידי מכ"מי גילוי אוויריים (אף על פי שנתיבים אלה היו ארוכים יותר).
הטייסים והנווטים ביצועו אימוני ניווט ליליים במשך ארבעה חודשים בתוך ערוצי ואדיות בסיני.
בוצעו במשך שבועיים ניסויי הטלה של מטען דמה לנהר הירדן[דרוש מקור]. אימוני ההטלה נועדו לפתח אצל הטייסים את המיומנות הדרושה להטלה מדויקת. בהטלה בלתי נכונה הייתה עלולה הפצצה לפגוע בזנב המטוס ולהפילו וכן היה חשש מאיבוד שליטה כתוצאה מהשינוי הפתאומי במרכז הכובד של המטוס לאחר הטלת הפצצה הכבדה.
התדריך ניתן לצוותים ביום שלפני היציאה למבצע בנוכחות הרמטכ"ל חיים בר-לב ומפקד חיל האוויר האלוף מוטי הוד.
המבצע

ב-30 באפריל 1969 המריאו משדה אופיר ארבעה מטוסי נורד כשבתא המטען של כל אחד מהם פצצת אשלגן אחת. דלתות תא המטען הוסרו מהמטוסים והטיסה כולה בוצעה כשצדו האחורי של המטוס פתוח.
זוג מטוסים בהובלת רס״ן איתן ראשוני נועד להטיל שתי פצצות אל תוך הנילוס שיפגעו בגשר נגע חמאדי שליד נגע חמאדי. הזוג השני בהובלת מפקד הטייסת סא״ל עודד בנימיני נועד להטיל שתי פצצות אשלגן שיפגעו בגשר איסנה. בשל המורכבות הרבה של הניווט הלילי בגובה נמוך וללא אמצעי ניווט מיוחדים באזור בלתי מוכר נוספו לכל מטוס שלושה נווטים שביצעו "ניווט מגע" (התמצאות על המפה לפי תצפית מהמטוס).
ארבעת המטוסים המריאו יחד וטסו מערבה בגובה נמוך מעל מפרץ סואץ אל תוך מצרים והתפצלו לשני זוגות. הזוג הראשון טס את טיסתו הארוכה בהתאם למתוכנן והטיל את שני מטעני הפצצות במקום המיועד לתוך מימי הנילוס במרחק 800 מטרים לפני גשר נגע חמאדי.
הזוג השני ניווט גם הוא על פי התכנון, אך בהיותו בעומק מצרים הודיעה לו הבקרה כי הוא נתגלה על ידי המצרים, שהזניקו כנגדו מספר מטוסי יירוט מדגם מיג 19 אל-ראות. הצוות הפסיק את הניווט ואנשי הצוות ניסו לאתר במבט מחלונות המטוס את המיגים (במטוס הנורד לא מותקן מכ"ם). המיגים הצליחו לאתר את מטוסי הנורד במכ"מים שמותקנים בהם והתקרבו אליהם כדי להפילם. אף על פי שהצוות לא הצליח לראות את המיגים בלילה החשוך המטוסים החלו לבצע תמרוני התחמקות כאשר מטען הפצצות בבטנם. לאחר זמן מה של התחמקות הודיעה הבקרה שהמיגים מנתקים מגע.
סא"ל ראשוני החליט לנסות לאתר את המטרה למרות המרחק הרב שהמטוסים עשו בתרגילי ההתחמקות ולמרות אובדן ההתמצאות בשטח. הנווטים הצליחו להחזיר את המטוסים לתוואי הנילוס אך לא היו בטוחים במיקומם. לבסוף הוחלט להטיל את שתי הפצצות למים סמוך לגשר. מיד לאחר מכן פנו מזרחה וחזרו לבסיס תל נוף. בדיעבד הסתבר שהפצצות הוטלו סמוך לגשר אידפו שנמצא 40 ק"מ דרומית למטרה.
בסך הכל שהו המטוסים באוויר שבע שעות.
תוצאת המבצע

פצצות האשלגן גרמו לנזק לגשר נגע חמאדי אך לא מוטטו אותו. למרות זאת החשיב חיל האוויר את המבצע כמוצלח. גם גשר אידפו ניזוק מהפצצות שפגעו בו.
במהלך המלחמה נערך מבצע נוסף להריסת גשרים בעומק מצרים באמצעות מטעני אשלגן שנקרא מבצע תרנגול 169, שבו נפגע שנית גשר נגע חמאדי. בתקיפה זו נפגעו מטוסי הנורד באש נ"מ מהקרקע אך הצליחו לשוב לבסיסם.
לקריאה נוספת

דני שלום, רוח רפאים מעל קהיר: חיל האוויר הישראלי במלחמת ההתשה (1970-1967), ראשון לציון: באויר, 2007, עמ' 258–262.
משה גבעתי, מבקיע חומות - סיפור חייו ופועלו של תא"ל דוד לסקוב, הוצאת ידיעות ספרים, תשע"ה-2015, עמ' 169-167, 269-268.
לוגיקה אפיסטמית

לוגיקה אפיסטמית היא תת-תחום של לוגיקה מודלית שמתמקדת בניתוח פורמלי של ידיעה. בעוד שאפיסטמולוגיה לוקחת חלק מרכזי בהיסטוריה של הפילוסופיה המערבית עוד מיוון הקלאסית, לוגיקה אפיסטמית היא תחום מחקר חדש יחסית שהתפתח במחצית השנייה של המאה ה-20. אמנם כבר אריסטו עסק באופן לא פורמלי בלוגיקה מודאלית, ופילוסופים מימי הביניים כמו ויליאם איש אוקאם וג'ון דנס סקוטוס המשיכו את דרכו המחקרית, ברור כי רק ב-1912 פיתח סי. איי. לואיס את הלוגיקה המודאלית באופן סיסטמטי. הלוגיקה המודאלית שמשמשת את הלוגיקה האפיסטמית כיום קיבלה את צורתה בעבודתו של
סול קריפקי בשנות השישים של המאה ה-20.
התפתחות היסטורית

החל משנות החמישים של המאה ה-20 נכתבו מאמרים רבים על הלוגיקה של ידע. בשנת 1951 פרסם הפילוסוף הפיני ג'ורג' הנריך פון וורייט את המאמר "An Essay in Modal Logic" שנחשב יצירה יסודית בתחום. ב-1962 פרסם הפילוסוף והלוגיקן הפיני יאקו הינטיקה את Knowledge and Belief, הספר הראשון בנושא שהציע להשתמש במודאליות כדי להבין את הסמנטיקה של (טענות אודות) ידיעה. ספרו של הינטיקה הביא להמשך של מחקר מעמיק בנושא עד לימינו וזיכה את הינטיקה בתואר אבי הלוגיקה האפיסטמית.
לוגיקה אפיסטמית לפי המודל של עולמות אפשריים

רוב המאמצים לחקור ידיעה באופן פורמלי מתבססים על המודל הסמנטי של עולמות אפשריים. כדי לעשות זאת, יש לחלק את קבוצת העולמות האפשריים לאלו שתואמים לידע של סוכן, ולאלו שלא. אם מישהי יודעת שהיום יום שישי או יום שבת, אז היא יודעת בוודאות שהיום לא יום חמישי. אין עולם אפשרי (נגיש) שתואם לידיעה שלה שהיום יום חמישי, מכיוון שבכל העולמות האפשריים הנגישים ההתאמה היא ליום שישי או שבת. כמו כל שפה פורמלית, לוגיקה אפיסטמית כוללת סינטקס וסמנטיקה, שמבוססות על המבנה של לוגיקה מודאלית.
לוגיקה אפיסטמית לפי המודל של עולמות אפשריים > סינטקס

האופרטור הבסיסי של לוגיקה מודאלית מסומן לרוב ב-K, ויכול להקרא "זה ידוע ש", "זה הכרחי אפיסטמית" או "זה לא עקבי עם מה שידוע שלא". אופרטור זה מקביל לאופרטור  \Box  מלוגיקה מודאלית סטנדרטית.
אם ישנו יותר מסוכן אחד שהידע שלו מיוצג ניתן להוסיף בתחתית אופרטור K סימול נוסף ( {\mathit {K}}_{1},  {\mathit {K}}_{2}, etc.) כדי להבדיל בין מספר סוכני הידיעה. באופן כללי  {\mathit {K}}_{a}\varphi  יקרא כך: "סוכן  a יודע ש  \varphi ". לאופטור המשלים של K, השמקביל לאופרטור  \Diamond p מלוגיקה מודאלית אין סימן משלו, אבל ניתן לנסחו כ  \neg K_{a}\neg \varphi  ולקרוא אותו כ a
לא יודע שלא  \varphi . את הטענה ' a לא יודע אם  \varphi  או אם לא  \varphi ' ניתן לבטא כך  \neg K_{a}\varphi \land \neg K_{a}\neg \varphi .
לוגיקה אפיסטמית לפי המודל של עולמות אפשריים > סמנטיקה

הסמנטיקה של לוגיקה אפיסטמית מבוססת על מבנים, בדומה ללוגיקה מודאלית. מבנה M עבור n סוכנים על  \Phi  הוא שלשה סדורה  (S,\pi ,{\mathcal {K}}_{1},...,{\mathcal {K}}_{n})
כאשר S היא קבוצה לא ריקה של מצבים או עולמות אפשריים,  \pi  הוא פשר שמתאים לכל מצב ב־S ערך אמת לטענות אטומיות ב  \Phi , ו {\mathcal {K}}_{1},...,{\mathcal {K}}_{n}
הם יחסים בינאריים על קבוצה S עבור מספר n של סוכנים. חשוב לא לבלבל בין  K_{i}, האופרטור המודאלי, לבין  {\mathcal {K}}_{i} שהוא יחס נגישות.
ערך האמת קובע האם טענה p היא אמיתית הוא שקרית במצב מסוים. כך ש \pi (s)(p) אומר האם p אמיתי במצב s במודל  {\mathcal {M}}. אמת תלויה לא רק במבנה, אלא גם במצב (או עולם).
טענה יכולה להיות אמיתית במצב אחד ושקרית במצב אחר. כדי לקבוע שטענה היא אמיתי בעולם מסוים, כותבים  (M,s)\models \varphi , שנקרא ' \varphi  אמיתי ב(M,s).
אפשר לחשוב על היחס הבינארי  {\mathcal {K}}_{i} כיחס אפשרות, כי הוא מסביר איזה מצבים סוכן i תופש כאפשריים. בתיאור אידיאלי של ידיעה (תיאור של סוכן אפיטמי מושלם)  {\mathcal {K}}_{i} יהיה
יחס שקילות. יחס שקילות הוא יחס רפלקסיבי סימטרי וטרנזיטיבי. יחס הנגישות במבנה יכול כמובן להיות גם חלש יותר משקילות, בהתאם למשמעות שניתנת למושגי הידיעה.
תכונות של ידיעה

בהנחה ש {\mathcal {K}}_{i} הוא יחס שקילות, ניתן לחלץ כמה תכונות למושג הידיעה, תכונות שיוצגו להלן כאקסיומות של לוגיקה אפיסטמית.
התכונות שמוצגות כאן מוכרות כתכונות S5, מסיבות שיוסברו בסעיף מערכת אקסיומות.
תכונות של ידיעה > אקסיומת הפילוג

אקסיומה זו מכונה לרוב K. במונחי אפיסטמיים האקסיומה קובעת שאם סוכן יודע  \varphi , וכן הסוכן יודע כי  \varphi \implies \psi 
אז הסוכן יודע גם בהכרח כי  \,\psi . בכתיבה פורמלית:
בדיון העכשווי באפיסטמולוגיה מתקיים ויכוח לגבי החלות של אקסיומה זו על המציאות מוכרת לנו. באפיסטמולוגיה עכשווית, אקסיומה זו מכונה גם עקרון הסגר האפיסטמי (epistemic closure).
תכונות של ידיעה > כלל הכללת הידע (כלל ההכרח)

במערכת S5 מתקיימת גם התכונה הבאה. אם  \phi  היא תקפה, אז  K_{i}\phi . כלל זה לא קובע כי סוכן יודע את כל הטענות האמיתיות, אלא את כל אלו שתקפות במודל. כלומר, אם טענה
היא אמיתית בכל עולם אפשרי, אז הסוכן יודע אותה בכל מצב אפשרי. עיקרון זה נקרא גם N.
תכונות של ידיעה > אקסיומת הידע האמיתי

אקסיומה זו ידועה כאקסיומה T. היא קובעת כי טענות ידועות הן טענות אמיתיות. באופן מסורתי בדיון האפיסטמולוגי, ידיעה מורכבת (לפי ההגדרה המקובלת) כהאמנה אמיתית ומוצדקת.
זאת בניגוד להאמנה סתם, שיכולה להיות שקרית. כלומר, אנו יכולים להאמין בטענה שקרית, אך אנו לא יכולים לדעת טענה שקרית.